થોડા સમય પહેલાં જ દિલ્હીની એક ખાનગી સ્કૂલમાં વિદ્યાર્થિનીઓને સ્કિન કલરની બ્રા પહેરવાનો નિર્દેશ આપવામાં આવ્યો, જેથી છોકરાં ‘ડિસ્ટ્રેક્ટ’ ન થાય. જે ભારતીય સમાજમાં બ્રાને અન્ય કપડાંની નીચે સૂકવવાની પરંપરા છે, ત્યાં આ પ્રકારની ઘટનાઓ ચોંકાવનારી નથી. દિલચસ્પ વાત એ છે કે, જ્યાં એકતરફ બ્રા વિશે આટલી ગૂંચવણો સમાજમાં જ, ત્યાં બીજી તરફ બ્રા પહેરવા માટેનું દબાણ પણ એટલું જ વધી ગયું છે કે તે અનિવર્યતામાં ફેરવાઈ ગયું છે. કોઈ યુવતી કે મહિલા જો બ્રા ન પહેરવાનો નિર્ણય કરે તો તેના ચરિત્ર અને સંસ્કાર પર સવાલ ઊઠે છે.